DIRECȚIA ACCESARE FONDURI EXTERNE

 NR............../MP/....................

 **Aprob**

 **Director,**

 **Marisanda PÎRÎIANU**

**CAIET DE SARCINI**

***Achiziție servicii de consultanță profesională (*Cod CPV: 85312320-8) *în cadrul proiectului***

**"** ***LIFE 14CAP – (Creșterea Capacității Instituționale la nivelul Ministerului Mediului: LIFE14CAP/RO/000007 – LIFE Closer to you)* ", conform Contractului de Grant încheiat cu DG Environment - EASME în luna Decembrie 2015 LIFE14CAP, Nr. RO000007 – LIFE Closer To You, prelungit prin Addendum nr. 5 înregistrat în cadrul DAFE cu nr. 151129/12.02.2109 până la data de 30.06.2019**

**1. BENEFICIAR**

**Autoritatea contractantă: Ministerul Mediului**, cu sediul în București, B-dul. Libertății, nr. 12, sector. 5, tel: +4021.408.9609, este autoritatea responsabilă de implementarea proiectului, de organizarea procesului de achiziție publică şi de urmărire a derulării contractului.

**2. DOMENIUL DE APLICARE**

Ministerul Mediului implementează proiectul *"*LIFE 14CAP - Creșterea Capacității Instituționale la nivelul Ministerului Mediului*",* în cadrul Programului LIFE*.*

Serviciile de consultanță profesională au rolul de a ajuta la îndeplinirea obiectivului Proiectului și anume transmiterea coerentă și aplicată a informațiilor care privesc prevederile Programului LIFE către grupurile țintă, inclusiv modalități practice pentru elaborare de proiecte și participarea la sesiunea de depunere a Proiectelor LIFE.

Conform activității 4 ”**Organizarea cursurilor pentru beneficiari” din proiectul ”LIFE 14CAP – Creșterea Capacității Instituționale la nivelul Ministerului Mediului”** trebuie organizate următoarele subactivități:

* Training-uri pentru potențialii beneficiari - Training-uri de formare;
* Ateliere de lucru;
* Scriere de Proiecte;
* "Formarea formatorilor" de sesiuni - Training-uri de formare.

Rezultatele așteptate se referă în primul rând la atingerea grupurilor țintă și, în același timp, la creșterea numărului de propuneri de proiecte depuse, la îmbunătățirea ratei de succes și la asigurarea unei bune implementări pe parcursul derulării proiectelor.

Cerințele specificate în prezentul caiet de sarcini vor fi considerate ca fiind cerințe minime.

**3. OBIECTUL CONTRACTULUI**

Prin prezentul contract de servicii, autoritatea contractantă intenționează să achiziționeze servicii de consultanță ( cod CPV: 85312320-8) privind activitatea 4 din cadrul proiectului ”*LIFE 14CAP - Creșterea Capacității Instituționale la nivelul Ministerului Mediului"*, precum și sprijinirea UIP în scrierea de Proiecte, conform cerințelor exprimate de Beneficiar, în strânsă legătură cu temele Programului LIFE de la nivelul CE.

Contractul de achiziție *lector expert* va permite implementarea în cadrul proiectului a activității **A4 - Organizarea cursurilor pentru beneficiari**. Organizarea acestei activități are ca obiectiv principal creșterea expertizei potențialilor beneficiari în domeniul elaborării proiectelor cu finanțare europeană.

Obiectivele specifice sunt:

* Stabilirea criteriilor pentru instruirea potențialilor beneficiari, elaborarea programelor de instruire în vederea îmbunătățirii acestora, astfel încât să se creeze cadrul pentru elaborarea de către potențiali beneficiari a unor proiecte apte a fi depuse cu succes în cadrul sesiunilor de aplicații ale Programului LIFE;
* Elaborarea unei metodologii cuprinzând criteriile pentru instruirea potențialilor beneficiari, în sensul transmiterii de cunoștințe necesare pentru elaborarea de proiecte în cadrul Programului LIFE;
* Îmbunătățirea gradului de expertiză, care va conduce la creșterea nivelului general de cunoștințe al potențialilor beneficiari, prin aplicarea unor standarde înalte de instruire, pentru asimilarea cunoștințelor necesare elaborării unui proiect în faza de a fi depus.

**4. PROPUNEREA FINANCIARĂ**

Bugetul maxim disponibil pentru această achiziție este: 19.200 lei ( TVA inclus), respectiv 16.133 lei (fără TVA).

|  |  |  |  |  |  |  |
| --- | --- | --- | --- | --- | --- | --- |
| **Nr.****crt.** | **Denumire****servicii** | **Specificații****tehnice** | **UM** | **Cantitate** | Prețunitar/lector/zi (lei) | ValoareTotală/lector(lei) |
| ***Organizarea cursurilor pentru beneficiari*** |
|  | Cheltuielionorarii1eector expert | - Experiență în domeniul identificării modalităților și temelor pentru scrierea proiectelor pentru fondurile europene nerambursabile;- Experiență în stabilireacriteriilor pentru pentru scrierea proiectelor, conform Ghidurilor de finanțare aferente Programului LIFE;- Bune abilități de comunicare, diseminare și transmitere a informațiilor legate de modalitățile practice de elaborare/ scriere a Proiectelor. | Zile |  73 |  263 |  |
| **TOTAL** | 19.200 |

**5. SPECIFICAȚII TEHNICE**

Prestatorul trebuie să facă dovada deținerii experienței în domeniul obiectului contractului și a înțelegerii cerințelor din prezentul caiet de sarcini, respectiv:

* Experiență în domeniul managementului Fondurilor Externe, cu accent pe Fondurile Europene care aparțin UE, în special de tip LIFE;
* Experiență în stabilirea criteriilor pentru instruirea potențialilor beneficiari;
* Experiență în elaborarea și scrierea programelor de instruire;
* Experiență în elaborarea și scrierea Proiectelor, de tip LIFE, corespunzătoare Programului cu același nume;
* Un sumar al proiectelor depuse/ rata de succes la finanțare al acestora, cu dovada, pentru fiecare proiect menționat, că Ofertantul a fost direct implicat în procesul de scriere;
* CV-ul din care să reiasă activitatea/ pregătirea/ participarea în proiecte elaborate/ implementate, în acest sens, cu documente doveditoare ale experienței/ calificărilor deținute; CV-ul va conține și adresele/ link-urile către proiectele depuse cu succes;
* O Metodologie de abordare a instruirii potențialilor beneficiari, cu aplicabilitate strictă în domeniul scrierii proiectelor. Metodologia va conține referiri la modalități concrete de scriere a Proiectului prin exemplificare cu modele de succes depuse în cadrul sesiunilor de depuneri (pentru Proiecte în cadrul Programului LIFE, sau în alte Programe cu finanțare EU; se va face dovada acceptării Proiectelor respective).

**Responsabilitățile prestatorului sunt:**

- participarea la întrunirile care au loc în cadrul Proiectului *LIFE 14CAP - Creșterea Capacității Instituționale la nivelul Ministerului Mediului*, pentru instruirea specifică privind domeniul respectiv;

- coordonarea si îndrumarea activității pentru elaborarea documentelor proiectului privind procesul de instruire şi dezvoltare a potențialilor beneficiari, în vederea elaborării de proiecte în cadrul Programului LIFE;

- participarea la instruiri în teritoriu;

- identificarea nevoilor educaționale ale persoanelor care vor fi beneficiare ale instruirilor în vederea creșterii capacității administrative a personalului Ministerului Mediului din Proiectul LIFE 14CAP - *Creșterea Capacității Instituționale la nivelul Ministerului Mediului*;

- realizarea unei metodologii pentru parcurgerea etapelor necesare elaborării proiectelor, până la etapa necesară depunerii lor;

- realizarea unor scenarii/identificarea direcțiilor de instruire pentru potențialii beneficiari, necesare elaborării cadrului pentru depunerea de proiecte în cadrul Programului LIFE;

- realizarea unei analize, prin metode specifice, a stadiului instruirii grupului țintă indicat în proiect;

- elaborarea unui raport de activitate ce va fi avizat de reprezentantul legal al beneficiarului.

Consultanța acordată trebuie să urmeze cadrul legislativ general din domeniul instruirii personalului

în cadrul instituțiilor publice, procesul de instruire şi dezvoltare a personalului fiind un proces planificat

şi sistematic care are ca obiectiv eliminarea decalajului dintre nivelul de performanţă existent şi cel dorit.

**6. CRITERIUL DE ATRIBUIRE**

Autoritatea Contractantă urmărește ca prin prezenta procedură de atribuire să achiziționeze servicii de o calitate superioară. Pentru evaluarea ofertelor se va aplica un algoritm de calcul care va ține cont de cel mai bun raport calitate/preț, în care ponderea alocată factorului preț este de 30%, iar ponderea alocată factorului tehnic este de 70%.

Punctajul total acordat pentru fiecare ofertă se calculează pe baza formulei:

**P(total) = Pf + Pt,** unde:

Pf = punctaj financiar; Pt = punctaj tehnic.

**Pf** reprezintă punctajul pentru factorul de evaluare prețul ofertei și se acordă astfel:

1. pentru oferta cu prețul cel mai scăzut dintre prețurile ofertelor se va acorda punctajul maxim alocat acestui factor de evaluare **(30 de puncte).**
2. Pentru alt preț decât cel prevăzut la lit. a) se acordă punctajul astfel:

**Pfn = preț minin/preț (n) X 30.**

**Pf** reprezintă punctajul pentru factorul tehnic și va cuprinde:

**Pt =** Pt1 (20p) + Pt2 (20p) +Pt3(30p) **= 70 puncte**

Pt1 = punctaj acordat pentru CV-ul ofertantului (maxim 20 puncte):

* pentru un CV care corespunde tuturor cerințelor din prezentul Caiet de sarcini – 20 puncte;
* pentru un CV care corespunde parțial – 10 puncte.

Pt2 = punctaj acordat pentru modul în care Ofertantul înțelege obiectivele și rezultatele așteptate și sarcinile stabilite prin Caietul de sarcini, respectiv modalitățile de elaborare a unui proiect pe Fonduri Europene, în vederea depunerii lui, demonstrând astfel gradul de înțelegere a contractului.

Evaluarea se va face pe baza Metodologiei depuse de Ofertant (maxim 20 puncte):

* pentru o înțelegere foarte bună a prevederilor legale în domeniul de activitate aferent obiectivului contractului, identifică și explicitează foarte bune aspectele cheie privind îndeplinirea obiectivelor contractului și atingerea rezultatelor așteptate – 20 puncte;
* pentru o înțelegere parțială a prevederilor legale în domeniul de activitate aferent obiectivului contractului, identifică și explicitează parțial aspectele cheie privind îndeplinirea obiectivelor contractului și atingerea rezultatelor așteptate –10 puncte;
* pentru o înțelegere în mică măsură a prevederilor legale în domeniul de activitate aferent obiectivului contractului, care nu identifică și nu prezintă explicit aspectele cheie privind îndeplinirea obiectivelor contractului și atingerea rezultatelor așteptate –5 puncte.

Pt3 = punctaj acordat pentru numărul de proiecte depuse cu succes pentru finanțare ( maximum 30 de puncte).

* pentru 5 sau mai multe proiecte depuse cu succes - 30 puncte;
* pentru 3 - 4 proiecte depuse cu succes - 15 puncte;
* pentru 1 - 2 proiecte depuse cu succes - 5 puncte;

**7. DURATA ŞI LOCUL DE PRESTARE A SERVICIILOR**

**a) Locul de desfășurare**

– București, sediul Ministerului Mediului (Bulevardul Libertății nr. 12, sector 5, București);

- diferite locații din țară, indicate și anunțate în timp util de către Beneficiar, pentru desfășurarea activităților de instruire/elaborare a proiectelor în cadrul Programului LIFE.

**b) Data estimativă de începere şi perioada de execuție:**

Începerea prestării serviciilor se va face imediat după semnarea contractului.

Perioada de execuție nu va depăși data de 30.06.2019.

*Achiziționarea* serviciilor de consultanță profesională este necesară pentru activitatea 4 a proiectului " *LIFE 14CAP - Creșterea Capacității Instituționale la nivelul Ministerului Mediului* ", prezentată în prezentul caiet de sarcini.

Organizarea acestei activități apare ca o nevoie de creștere a expertizei potențialilor beneficiari prin îmbunătățirea diseminării informațiilor și programului de instruire.

***Rezultatul obținut*** în urma activității:

- stabilirea criteriilor pentru instruirea potențialilor beneficiari şi elaborarea programelor de instruire, în

vederea îmbunătățirii acestora;

- elaborarea unei metodologii cuprinzând criteriile pentru instruirea potențialilor beneficiari;

- îmbunătățirea gradului de expertiză, care va conduce la creșterea nivelului general de cunoștințe al potențialilor beneficiari și a proiectelor scrise/depuse, prin aplicarea unor standarde înalte de instruire.

**Prin activitățile desfășurate se vor:**

• analiza prin metode specifice stadiul instruirii grupului țintă indicat în proiect;

• identifica direcțiile de instruire a grupului țintă;

• identifica nevoile educaționale ale persoanelor care vor fi beneficiare ale instruirilor în vederea

creșterii capacităţii administrative a personalului Ministerului Mediului din proiectului *LIFE 14CAP - Creșterea Capacității Instituționale la nivelul Ministerului Mediului.*

**8. DOCUMENTE ȘI TERMENE DE PREDARE A ACESTORA**

8.1. Realizarea unei metodologii pentru parcurgerea etapelor necesare elaborării proiectelor, până la etapa depunerii lor – 5 zile lucrătoare de la semnarea contractului.

8.2. Realizarea a 4 scenarii de proiect, corelate cu temele principale ale Programului LIFE, conexate cu direcțiile de instruire pentru potențialii beneficiari – 10 zile lucrătoare de la semnarea contractului.

8.3. Realizarea unei analize, prin metode specifice, a stadiului instruirii grupului țintă indicat în proiect - 3 zile de la finalizarea fiecărei instruiri;

8.4. Pentru fiecare activitate desfășurată/derulată de Prestator, acesta va elabora un Raport de activitate ce va fi avizat de reprezentantul legal al beneficiarului – 5 zile după finalizarea fiecărei activități, dar nu mai târziu de 30 Iunie 2019 ( pentru ultimul Raport).

**9. RECEPȚIA SERVICIILOR ȘI PLATA**

Plata serviciilor prestate se va efectua pentru fiecare activitate în parte, cu Ordin de Plata în maximum 30 de zile de la data finalizării activității şi numai după recepționarea serviciilor în baza *Raportului de activitate*, conform cerințelor prezentului caiet de sarcini și a procesului verbal întocmit de Comisia de recepție cantitativă și calitativă, constituită la nivelul UIP LIFE 14CAP- Creșterea Capacității Instituționale la nivelul Ministerului Mediului, din cadrul Direcției Accesare Fonduri Externe, iar factura pentru fiecare activitate organizată va fi emisă de către furnizor pentru serviciile efectuate, după aprobarea procesului verbal de recepție cantitativă și calitativă, conform celor menționate mai sus.

**Întocmit:**

Carmen Mădălina COZMA, LIFE 14 CAP - Manager Proiect ..................

Florin PAVEL – Expert financiar, LIFE 14 CAP ...................

Florentina STANCIU – Expert Comunicare I, LIFE 14 CAP ...................

Mihai DRĂGAN – Expert Comunicare II, LIFE 14 CAP ....................

Dorina GRŰNFELD – Expert Comunicare III, LIFE 14 CAP ....................